ISWI ED YERMUDEN
Tiddukla IMEDYAZEN d tiddukla tadelsant iqeddcen i wakken ad tidir tutlayt TAMAZIƔT, ad tt-mmeslayen warraw-nnes, ad tt-arun, ad yes-s zuxen ur as-teggen takna. Iswi n tiddukla d asebɣes n useqdec n Tmaziɣt deg yal d anrar ed tririt n ccan i temkant ay tla d azref. IMEDYAZEN d tiddukla iqeddcen deg wenrar adelsan ed ussnan s yermuden n uselmed n tutlayt, s usufe...ɣ n yedlisen, s useqdec-nnes deg internet ed yermuden akk ay deg yella useqdec n tutlayt. IMEDYAZEN d tiddukla yexḍan tasertit maca yettqadaṛen imenzayen ay ɣef ters.
IMENZAYEN
TIMMUZƔA : D TUTLAYT TAMAZIƔT !
Amenzay-is amezwaru d win yesbaduyen TIMMUZƔA s yiles AMAZIƔ ay nettwali yugar akk iferdisen nniḍen deg wazal imi ɣas lan azal, s ufella ay d-rnan. S wazal ay tettafk Tiddukla IMEDYAZEN i TUTLAYT TAMAZIGHT tettwali TMMUZƔA D ILES AMAZIƔ ! Tiddukla tettamen s Timmuzɣa yedduklen yellan d yiwet deg yinumak-nnes akk : Tamaziɣt d yiwet tutlayt ur d tutlayin, Imaziɣen d yiwen wegdud ur d igduden yemfaṣalen, idles Amaziɣ d yiwen, yesdukel akk Imaziɣen. D wa akk ay d amenzay-nnes amezwaru.
TINESLEMT :Tiddukla IMEDYAZEN d tiddukla yettamnen ed yettqadaren ddin Ineslem. Ur tettnadi ad tekkes i yiwen ad yamen s wayen yebɣa maca ur tqebbel ara ad tettwaweḍ deg Timmuzɣa-is neɣ ad tettwargam imi kan d Tineslemt. Tessebɣas tiddukla azalen iweqmen ay yis d-yegla ddin maca tberra deg usexdem n Tineslemt i useɛṛeb ed yeswiyen isertiyen.
TADZAYRIT : Amenzay wis kṛad ay ɣef ters tiddukla IMEDYAZEN d aqadeṛ n tegrawla tadzayrit ay yessufɣen Aṛumi i wakken ad d-tuɣal Ldzayer i warraw-is. Tiddukla d TADZAYRIT izuxen s Timmuzɣa n Tidzayrit-is ! Ur nqebbel ara ad ttwawḍen yizamulen n Tidzayrit deg wayen ay deg ara tettekki. Ur tettekki ur tessebɣas kra n wayen ara yilin d asmejger, d argam neɣ d ahuddu n Tidzayrit.
Ɣer tama n yimenzayen-a imeqqranen tiddukla IMEDYAZEN tessebɣas akk azalen n leqdeṛ ger yemdanen, n tegmat ger yegduden, n tussna ed tmussni ed wazalen akk yesnernayen amdan. Tiddukla tettemyallal ed kra n win neɣ tin ara tt-iqadren s yimenzayen-nnes deg wayen akk ara yesnernin Tamaziɣt, ara yesnernin Timmuzɣa.
ANṢUF YIS-WEN
Wa d adeg-nnes ay deg ara tafem ayen d-tessewjad tiddukla d allalen n uselmed n Tmaziɣt, d imagraden, d tizrawin ed yisallen akk izemren ad nefɛen wid yesseqdacen Tamaziɣt ed wid yekkaten fell-as. Nessarem ad deg-s tafem xersum kra seg wayen tettnadim.
Anṣuf yis-wen ɣer IMEDYAZEN
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn